Còlla de Cravaüna

A Còlla de Craṿaüna (o de Cṛaṿaina in urmeascu, Cola d'Craṿaüna in brigascu, Còl d Craṿaun-a in piemuntése, Colle di Caprauna in italiàn) u l'è in pàssu de Àrpi Ligüṛi, ch'u culéga i paìsci de Craṿaüna e de Armu, tra e pruince de Impéṛia e de Cuni, ciü Urmea, fascèndu u Pàssu du Preàlluo d'Proa, da l'urmeàscu (1260 m s.l.m.). U pàssu u segna ducca u cunfìn fra l'ambiènte ligüṛe (ṿalli Aròscia e Pennavaire) e chéllu du bacìn padàn (Tànaṛu).

 Descriz̄iùn 
U pàssu u se tröṿa inte Àrpi Marittime, inta diṿisciùn de Àrpi Ligüṛi, pocu distante da a zòna prearpìna. A metàe fra u Munte da Guàrdia e a Ròcca de Penne, u mette in cumünicaz̄iùn e ṿalàe du Pennavaire e de l'Aròscia, e da chi u se zunze pöi inta ṿalà du Tànaṛu, anche se u spartiàigua fra a zòna idrugrafica Ligüṛe e quella Piemuntese u l'è indirettu, segnàu in mòddu ciü néttu dau zà dìcciu Pàssu du Preàllu. Inta zona se tröṿan ascì e sìmme de Pre-àrpi Ligüṛi, cumme u Munte da Guàrdia (1.658 m), a nord est du pàssu.

 Ambiènte 
L'ambiènte natüṛale u se cumpune de boschi de fò, pìn, niz̄öṛe e lérsci, u l'è dunca ràiṛu truṿà da màccia mediterànea, ṿista l'autitüdine eleṿâ. A ṿegetaz̄iùn a l'è ducca scimile a chélla ch'a se tröṿa e inte tütta sta zòna arpìna, se pone ducca ṿegghe nu numma che èrbuṛi, ma ascì difeṛènti generi de sciùṛe inti prài e inti senté, cumme di custi de sempitérnu o de laṿànda serṿàiga. Nu manca pöi e béstie, dai sèrṿi ai craṿiöi fin ae lévri.

 Frequentaz̄iùn spurtìṿa 
A zona a l'è frequentâ da tanti apasciunài de escursciùi e arpinìsmu, se pò difatti, da chi, zunze inte muntagne ṿescìne, ṿersu l'Armetta (1744m) e u Galé (1708m), fin poi aa Còlla de San Bertumé de Urmea (1446 m), culegâ cu'u Passu du Preàllu (1620m). Chi u se po ducca zunze fin aa ṿetta de sti munti, graz̄ie au percursu de l'Auta Ṿìa di Munti Ligüṛi, de longu u l'è ṿiscitabile u Garbu du Dighé, in arma, ch'u 'ö di gròtta intu dialettu du postu, lungu u senté ch'u porta aa còlla Bassa (1.851 m), ṿersu Ṿaldinfèrnu (Garesce).

Frequentàu u l'è ascì l'anellu de Craṿaüna, che u pàrte da a burgâ da Ruöia e u zunze ṿersu a Ròcca da Stramuntina, passandu pöi pe'i senté u se pò zunze ṿersu Cantaràina o turna in deré, ṿersu u paìse. Chi u se pò ascì passà au rifügiu Ciàn de l'Àrma (1350m).

U percusu du stradùn (SP14 intu tòccu sutta Sauna, SP216 sutta a Pruincia de Cuni) u l'è ascì frequentàu dai ciclisti, ch'i i parte d'Arbenga ṿersu a ṿalà du Tànaṛu, o au cuntràṛiu, partindu da Garesce o da Urmea.

 Galeṛìa futugràfica 

 Nòtte 

 Ṿùsci curelàe 
 Craṿaüna
 Rocca Barbena
 Còlla du Scraṿagliùn

 Autri prugètti 

Categorîa:Pàsci da Ligùria